**Tantárgy neve: 3D technológiák a szobrász-restaurátor gyakorlatban-haladó**Kurzusleírás:A kurzus célja egy átfogó workflow kiépítése, mellyel digitálisan konzerválható egy (mű)tárgy állapota, és non-invazív módon rekonstruálható egykori állapota.

A 3D szkennelés, 3D képalkotás, 3D modellezés és 3D nyomtatás különböző módszereit taglaló kurzus egy általános tudás megszerzését biztosítja elsősorban tárgy- illetve szobrász-restaurátor hallgatóknak, de bárki által felvehető, akit érdekel a digitális tárgyreprezentáció. Ezen módszerek nemcsak a restaurátori gyakorlatban alkalmazhatók, de bármilyen más területen is egyformán érvényesek. A szobrász-restaurátor szakmában ma már szinte elengedhetetlen a digitális technikák alkalmazása, melynek output-ja a digitális technológiák fejlődésével a kártérképek és 3D rekonstrukciók elkészítésén túl új lehetőségeket nyit a konzerválás/restaurálás világában. A kurzus egy rugalmas átjárást kíván biztosítani munkafolyamatok és egymástól független területek között, egyfajta interdiszciplinaritást képezve szakmák közt.

Képzési tematika:

A kurzus hossza 6x4 óra, melyek tematikailag három fő csoportba oszthatók:

1-2. óra - 3D szkennelés (fotogrammetria, struktúrált-fény),

3-4. óra - CAD modellezés (Fusion 360),

5-6. óra - 3D rekonstruálás (Blender, Zbrush).

Helyszín: Művészeti Anatómia, Rajz- és Geometria Tanszék Digitális Formaképzés Laborja. A Labor az órához szükséges eszközöket, valamint PC-ket (Windows) biztosítja.

Oktató: Mézes Attila

Követelményrendszer:

- a kurzusra jelentkezés önkéntes, a jelentkezési szándékot a Neptunban, illetve a projketiroda@mke.hu e-mail címre való megküldéssel lehet jelezni

- a kurzus 6x4 tanóra időtartamban kerül lebonyolításra

- a kurzus elvégzését igazoló tanúsítvány kiállításának feltétele a kurzus teljes időtartamán való személyes jelenlét ív, a jelenléti ív aláírása

- a kurzusra való jelentkezéssel a jelentkező elfogadja az Adatvédelmi nyilatkozatban foglaltakat